|  |
| --- |
| Распрацоўка дыдактычных матэрыялаў па падрыхтоўцы вучняў да рэспубліканскай алімпіяды«БЕЛАРУСКАЯ МОВА І ЛІТАРАТУРА»**XI КЛАС****Аўтар:****Калініна Святлана Міхайлаўна,**настаўнік беларускай мовы і літаратуры дзяржаўнай установы адукацыі «Сярэдняя школа № 46 г. Магілёва»; вышэйшая кваліфікацыйная катэгорыя; м.т. +375 29 241 78 98ksm2417898@yandex.by |

**ЗАДАННІ**
для правядзення алімпіяды па вучэбных прадметах

«Беларуская мова» і «Беларуская літаратура» (комплексная работа)

**XI КЛАС**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Заданні** | **1** | **2** | **3** | **4** | **5** | **6** | **7** | **8** | **9** | **10** | **Усяго** |
| **Балы** |  |  |  |  |  |  |  |  |  |  |  |

**Заданне 1.** У славянскіх алфавітах да пачатку XVIII ст. існавалі дзве літары з грэчаскага алфавіта: «фі» ‒ выражала гук [ph] (пх) і «фіта», або «тэта» ‒ абазначала гук [th] (тх). У рускай мове паўсюдна (хоць не адразу) стала пісацца літара «ф». У беларускай мове для напісання гэтых слоў да 1933 г. дзейнічалі тры падыходы: 1) даўно засвоеныя словы праз польскую мову пісаліся з літарай х або хв (хворма, хунт); 2) на месцы літары «фі» пісалася літара «п»; 3) на месцы «фіты», або «тэты» пісалі «т».

Устанавіце, як пісаліся па-беларуску да 1933 года прыведзеныя рускамоўныя формы.

*Максімальная колькасць балаў ‒ 5.*

|  |  |  |  |
| --- | --- | --- | --- |
| **Рускі варыянт напісання** | **Беларускі варыянт напісання** | **Рускі варыянт напісання** | **Беларускі варыянт напісання** |
| кафель |  | фартух |  |
| француз |  | Афанасий |  |
| Филипп |  | мифология |  |
| кафедральный |  | Фёдор |  |
| орфография |  | орифметика |  |

**Заданне 2.** Устаўце ў тэкст верша П. Місько прапушчаныя словы-антонімы.

*Максімальная колькасць балаў ‒ 5.*

Гэта першы трамвай ці апошні?

Гэта рунь зелянее ці \_\_\_\_\_\_\_\_\_\_\_\_\_\_\_\_\_\_\_?

Гэта росквіт такі ці \_\_\_\_\_\_\_\_\_\_\_\_\_\_\_\_\_\_\_\_?

Гэта раніца ўжо ці ўсё \_\_\_\_\_\_\_\_\_\_\_\_\_\_\_\_\_?

Тлее захад? Ці ясніць \_\_\_\_\_\_\_\_\_\_\_\_\_\_\_\_\_\_?

Гэта просты натоўп ці \_\_\_\_\_\_\_\_\_\_\_\_\_\_\_\_\_?

Крок уперад ці дзесяць \_\_\_\_\_\_\_\_\_\_\_\_\_\_\_\_?

Гэта просьба ці вокрык-\_\_\_\_\_\_\_\_\_\_\_\_\_\_\_\_?

Гэта доўнар жыве ці сцягач?

Канавал гэта просты ці \_\_\_\_\_\_\_\_\_\_\_\_\_\_\_\_?

Гэта плач твой ці гэтакі \_\_\_\_\_\_\_\_\_\_\_\_\_\_\_\_?

Дабрадзейнасць ці ўсё-такі \_\_\_\_\_\_\_\_\_\_\_\_?

Не паможа і лепшы дарадца,

Каб у гэтым ва ўсім разабрацца.

Бо жыццё падкідае пытанні

Дзень і ноч, без спачыну-адхлання.

Разбірайся. Хоць будзе іх безліч.

Ці не ў тым, чалавек, твая веліч?

**Заданне 3.**  Запішыце па-беларуску “кулінарныя” словы і словазлучэнні.

*Максімальная колькасць балаў ‒ 5.*

1. Обед из трёх блюд ‒\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 2. Жаркое ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_. 3. Кофе со сливками ‒ \_\_\_\_\_\_\_\_\_\_\_\_

\_\_\_\_\_\_\_\_\_4. Оливковое масло ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Ломтик сала ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 6. Парное молоко ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 7. Пригоршня ягод ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 8.Поджарка ‒ \_\_\_\_\_\_\_\_\_\_\_\_\_\_\_.

9. Колбаса из потрохов ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 10. Постный бульон ‒ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Заданне 4.**Якія словы адпавядаюць прыведзеным значэнням? Устанавіце спосаб утварэння іх і словаўтваральны сродак.

*Максімальная колькасць балаў ‒ 6.*

|  |  |  |  |
| --- | --- | --- | --- |
| **Значэнне** | **Слова** | **Утваральная аснова** | **Словаўтваральны сродак** |
| *Узор. Рабочы, які выконвае земляныя работы; землякоп.* | *грабар* | *граб-(ці)* | *суфікс –ар-* |
|  Месца для развядзення і вырошчвання раслін або жывёл. |  |  |  |
| Дзіця ў адносінах да свайго выхавальніка. |  |  |  |
| Падоўжаны; больш ў даўжыню, чым у шырыню. |  |  |  |
| Грузавая аўтамашына грузападымальнасцю ў паўтары тоны |  |  |  |

**Заданне 5.**Устаўце прыметнікі, утвораныя ад уласных імён, каб атрымаліся фразеалагізмы з указаным значэннем.

*Максімальная колькасць балаў ‒ 8.*

|  |  |
| --- | --- |
| 1. \_\_\_\_\_\_\_\_\_\_\_\_\_\_\_\_мова  | Іншасказальнае, алегарычнае выказванне думак. |
| 2. \_\_\_\_\_\_\_\_\_\_\_\_\_ перамога  | Перамога, якая каштавала велізарных ахвяр, а таму раўназначная паражэнню. |
| 3. \_\_\_\_\_\_\_\_\_\_\_\_\_\_\_ каўчэг | Вялікая колькасць людзей або жывёл, якія сабраліся ў адным месцы. |
| 4. \_\_\_\_\_\_\_\_\_\_\_\_\_\_ грамата | Пустая паперка, несапраўдны ці няправільна напісаны дакумент. |
| 5. \_\_\_\_\_\_\_\_\_\_\_\_\_\_\_\_ вузел | Складаная, заблытаная справа. |
| 6. \_\_\_\_\_\_\_\_\_\_\_\_\_\_\_\_ нітка | Сродак выйсця з цяжкага становішча. |
| 7. \_\_\_\_\_\_\_\_\_\_\_\_\_\_ пакуты (мýкі) | Нясцерпнае мучэнне ад усведамлення блізкасці жаданай мэты і немагчымасці дасягнуць яе. |
| 8. \_\_\_\_\_\_\_\_\_\_\_\_\_\_\_\_ пята | Найбольш паражальнае месца, слабы бок у каго-н. |

**Заданне 6.**Устанавіце, да якіх па структуры сказаў адносяцца прыказкі і прымаўкі. Запішыце, чым выражаны галоўныя члены сказа.

*Максімальная колькасць балаў ‒ 5.*

|  |  |  |
| --- | --- | --- |
| **Прыказка (прымаўка)** | **Структура сказа** | **Галоўныя члены сказа і спосабы іх выражэння**  |
| 1. Куранят увосень лічаць, а бітых фашыстаў круглы год. |  |  |
| 2. Увосень за стол просім. |  |  |
| 3. Воўка ў лес цягне. |  |  |
| 4. Прыяцеля пазнаеш у няшчасці. |  |  |
| 5. Цюцька з каралеўскай псярні.  |  |  |

**Заданне 7.**Устанавіце адпаведнасць паміж азначэннямі і тэрмінамі.

*Максімальная колькасць балаў ‒ 5.*

**А\_\_\_\_ Б\_\_\_\_ В \_\_\_\_ Г \_\_\_\_ Д \_\_\_\_.**

|  |  |
| --- | --- |
| А) Паўтарэнне ў радках, страфе, фразе аднолькавых галосных гукаў як стылістычны прыём выразнасці (гукапісу). | 1) алітарацыя |
| Б) З’яўленне дадатковага гука ў слове, устаўка зычнага гука паміж галоснымі ў словах ці яго формах. | 2) асананс |
| В) Фанетычны працэс прыпадабнення аднаго гука да другога ў артыкуляцыйных і акустычных адносінах. | 3) эпентэза |
| Г) Паўтарэнне ў радках, страфе, фразе аднолькавых зычных гукаў як стылістычны прыём выразнасці (гукапісу). | 4) кансанантызм |
| Д) Сістэма зычных гукаў пэўнай мовы. | 5) асіміляцыя |

**Заданне 8.**Адкажыце на пытанні.

*Максімальная колькасць балаў ‒ 7.*

1. Якія чатыры функцыі апострафа ў беларускай мове вы ведаеце?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Аб адным з пунктуацыйных знакаў французскі пісьменнік XIX ст. Анарэ дэ Бальзак сказаў, што ён з’яўляецца «ключом да ўсякай навукі». Які гэта знак? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Сустрэцца ***нацямочку***. Гэта *калі* або *дзе*? Пракаменціруйце адказ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Які зборнік твораў М. Багдановіча, адрасаваны школьнай моладзі і прымеркаваны да 100-годдзя песняра, укладальнікам С. Панізнікам названы так, як марыў паэт?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Вершы Максіма Танка «Каб ведалі», «На камні, жалезе і золаце», «Мой хлеб надзённы», «Нарачанскія сосны». Што аб’ядноўвае назвы гэтых вершаў?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9.**Вызначце ў сказах субстантыўныя метафары і падкрэсліце гэтыя назоўнікі. Устанавіце адпаведнасць.

*Максімальная колькасць балаў ‒ 7.*

**А\_\_\_\_ Б\_\_\_\_ В \_\_\_\_ Г \_\_\_\_ Д \_\_\_\_.**

|  |  |
| --- | --- |
| А) Вонкава-падабенчыя метафары — адлюстроўваюць шырокі спектр падабенстваў прадметаў і з’яў.  | 1) Гром воплескаў абудзіў залу (М. Філіповіч). А дзе мая празрыстая крыніца? Дзе ціхая мелодыя лясоў? (Я. Янішчыц). |
| Б) Прасторавыя метафары — асновай для метафарычнага пераносу служыць размяшчэнне элементаў ў канкрэтных прасторавых каардынатах: зверху, знізу, спераду і г. д.  | 2) Пад столлю тлее электрычная цьмяная груша (Я. Брыль). І тады прыйшлі паважна хмары — айсбергі падсонечных вышынь (П. Панчанка). |
| В) Часавыя метафары — звязаны з порамі года, часам сутак і інш.  | 3) Над горадам узнятыя аблокі галубоў (А. Вялюгін). А над дамамі — лес тэлевізійных антэн (С. Грахоўскі).  |
| Г) Гукавыя метафары — звязаны з гукамі музычных інструментаў, жывёл, птушак, чалавека.  | 4) Луг над празрыстай сінявой абрус паслаў зялёны (В. Матэвушаў). І толькі макаўкі парэчак / Тырчаць з імклівае вады (С. Грахоўскі).  |
| Д) Квантытатыўныя метафары — заснаваны на колькасным падабенстве прадметаў і з’яў, якое можа быць акрэсленым або прыблізным.  | 5) Я ў зімовы вечар прыгадаю зноў маёй вясны гарачыя далоні  (А. Вольскі).   |

**Заданне 10.** Запішыце аўтараў. Устанавіце адпаведнасць паміж партрэтам пісьменніка і яго творам. Вызначце віды рыфмаў у афарызмах.

*Максімальная колькасць балаў ‒ 7.*

**А)\_\_\_\_**  **Б)\_\_\_\_**  **В)\_\_\_\_** 

|  |  |
| --- | --- |
| **Афарызм** | **Від рыфмы** |
| **па месцы націску** | **па размяшчэнні ў страфе** |
| 1. Ад чужога хлеба губы абсядаюць, Што чужога прагнуць, то сваё кідаюць. **Аўтар**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| 2. Паміж пяскоў Егіпецкай зямлі,Над хвалямі сінеючага Ніла,Ўжо колькі тысяч год стаіць магіла:Ў гаршку насення жменю там знайшлі.**Аўтар**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| 3.Голас незнаёмага можа здзівіць, Голас друга – на хвіліну спыніць, Голас любай – сагрэць сонцам лета, Голас маці – вярнуць з таго свету.**Аўтар**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |

**ДАВЕДКА**
для правядзення алімпіяды па вучэбных прадметах

«Беларуская мова» і «Беларуская літаратура» (комплексная работа)

**XI КЛАС**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Заданні** | **1** | **2** | **3** | **4** | **5** | **6** | **7** | **8** | **9** | **10** | **Усяго** |
| **Балы** | **5** | **5** | **5** | **6** | **8** | **5** | **5** | **7** | **7** | **7** | **60** |

**Заданне 1.** У славянскіх алфавітах да пачатку XVIII ст. існавалі дзве літары з грэчаскага алфавіта: «фі» ‒ выражала гук [ph] (пх) і «фіта», або «тэта» ‒ абазначала гук [th] (тх). У рускай мове паўсюдна (хоць не адразу) стала пісацца літара «ф». У беларускай мове для напісання гэтых слоў да 1933 г. дзейнічалі тры падыходы: 1) даўно засвоеныя словы праз польскую мову пісаліся з літарай х або хв (хворма, хунт); 2) на месцы літары «фі» пісалася літара «п»; 3) на месцы «фіты», або «тэты» пісалі «т».

Устанавіце, як пісаліся па-беларуску да 1933 года прыведзеныя рускамоўныя формы.

*Максімальная колькасць балаў ‒ 5.*

|  |  |  |  |
| --- | --- | --- | --- |
| **Рускі варыянт напісання** | **Беларускі варыянт напісання** | **Рускі варыянт напісання** | **Беларускі варыянт напісання** |
| кафель | кахля | фартух | хвартух |
| француз | пранцуз | Афанасий | Апанас |
| Филипп | Піліп | мифология | міталогія |
| кафедральный | катэдральны | Фёдор | Хведар (Тодар) |
| орфография | артаграфія | орифметика | арытметыка |

**Заданне 2.** Устаўце ў тэкст верша П. Місько прапушчаныя словы-антонімы.

*Максімальная колькасць балаў ‒ 5.*

Гэта першы трамвай ці апошні?

Гэта рунь зелянее ці **пожні**?

Гэта росквіт такі ці **галеча**?

Гэта раніца ўжо ці ўсё **вечар**?

Тлее захад? Ці ясніць **усход**?

Гэта просты натоўп ці **народ**?

Крок уперад ці дзесяць **назад**?

Гэта просьба ці вокрык-**загад**?

Гэта доўнар жыве ці сцягач?

Канавал гэта просты ці **ўрач**?

Гэта плач твой ці гэтакі **смех**?

Дабрадзейнасць ці ўсё-такі **грэх**?

Не паможа і лепшы дарадца,

Каб у гэтым ва ўсім разабрацца.

Бо жыццё падкідае пытанні

Дзень і ноч, без спачыну-адхлання.

Разбірайся. Хоць будзе іх безліч.

Ці не ў тым, чалавек, твая веліч?

**Заданне 3.** Запішыце па-беларуску “кулінарныя” словы і словазлучэнні.

*Максімальная колькасць балаў ‒ 5.*

1. Обед из трёх блюд ‒абед з трох стра. 2. Жаркое ‒ Смажаніна. 3. Кофе со сливками ‒ кава з вяршкамі. 4. Оливковое масло ‒ аліўкавы алей. 5. Ломтик сала ‒ скрылік (скрылёк) сала. 6. Парное молоко ‒ сырадой. 7. Пригоршня ягод‒ прыгаршчы ягад. 8. Поджарка ‒ смажонка (смажаніна, смажанка). 9. Колбаса из потрохов ‒ вантрабянка. 10. Постный бульон ‒ нішчымны (посны) булён.

**Заданне 4.**Якія словы адпавядаюць прыведзеным значэнням? Устанавіце спосаб утварэння іх і словаўтваральны сродак.

*Максімальная колькасць балаў ‒ 6.*

|  |  |  |  |
| --- | --- | --- | --- |
| **Значэнне** | **Слова** | **Утваральная аснова** | **Словаўтваральны сродак** |
| *Узор. Рабочы, які выконвае земляныя работы; землякоп.* | *грабар* | *граб-(ці)* | *суфікс –ар-* |
|  Месца для развядзення і вырошчвання раслін або жывёл. | гадавальнік | гадава-(ць) | суфікс –льнік- |
| Дзіця ў адносінах да свайго выхавальніка. | выхаванец (або: гадаванец) | выхава-(ць) | суфікс –нец- |
| Падоўжаны; больш ў даўжыню, чым у шырыню. | прадаўгаваты | доўг-(і) | прыстаўка пра- і суфікс -ават- |
| Грузавая аўтамашына грузападымальнасцю ў паўтары тоны | паўтаратонка  | паўтар-(ы)- тон(-ы-)  | суфікс -к- (асноваскладанне + суфіксацыя) |

**Заданне 5.**Устаўце прыметнікі, утвораныя ад уласных імён, каб атрымаліся фразеалагізмы з указаным значэннем.

*Максімальная колькасць балаў ‒ 8.*

|  |  |
| --- | --- |
| 1. Эзопаўская (эзопава) мова  | Іншасказальнае, алегарычнае выказванне думак. |
| 2. Пірава перамога  | Перамога, якая каштавала велізарных ахвяр, а таму раўназначная паражэнню. |
| 3. Ноеў каўчэг | Вялікая колькасць людзей або жывёл, якія сабраліся ў адным месцы. |
| 4. Фількава грамата | Пустая паперка, несапраўдны ці няправільна напісаны дакумент. |
| 5. Гордзіеў вузел | Складаная, заблытаная справа. |
| 6. Арыядніна нітка | Сродак выйсця з цяжкага становішча. |
| 7. Танталавы пакуты (мýкі) | Нясцерпнае мучэнне ад усведамлення блізкасці жаданай мэты і немагчымасці дасягнуць яе. |
| 8. Ахілесава пята | Найбольш паражальнае месца, слабы бок у каго-н. |

**Заданне 6.**Устанавіце, да якіх па структуры сказаў адносяцца прыказкі і прымаўкі. Запішыце, чым выражаны галоўныя члены сказа.

*Максімальная колькасць балаў ‒ 5.*

|  |  |  |
| --- | --- | --- |
| **Прыказка (прымаўка)** | **Структура сказа** | **Галоўныя члены сказа і спосабы іх выражэння**  |
| 1. Куранят увосень лічаць, а бітых фашыстаў круглы год. | аднасастаўны, няпэўна-асабовы (абагульнена-асабовы) | выказнік *лічаць* — дзеяслоў 3-ай асобы мн. л.  |
| 2. Увосень за стол просім. | аднасастаўны, пэўна-асабовы | выказнік *просім* — дзеяслоў 1-ай асобы, мн. л. |
| 3. Воўка ў лес цягне. | аднасастаўны, безасабовы  | выказнік *цягне* выражаны асабовым дзеясловам у безасабовым значэнні |
| 4. Прыяцеля пазнаеш у няшчасці. | аднасастаўны, абагульнена-асабовы | выказнік *пазнаеш* — дзеяслоў 2-ай асобы адз. л., будучага часу. |
| 5. Цюцька з каралеўскай псярні.  | аднасастаўны, намінатыўны | Дзейнік *цюцька* — назоўнік у назоўным склоне. |

**Заданне 7.**Устанавіце адпаведнасць паміж азначэннямі і тэрмінамі.

*Максімальная колькасць балаў ‒ 5.*

А **2** Б **3** В **5** Г **1** Д **4** .

**Заданне 8.**

*Максімальная колькасць балаў ‒ 7.*

1. а) Указвае на пропуск літар пры скарачэнні слоў: на’т (замест нават); б) аддзяляе артыклі і часціцы ў іншамоўных імёнах: О’Генры, О’Конар; в) выконвае раздзяляльную функцыю перад ётаваным галосным: аб’ява, інтэрв’ю і інш.; г) у фанетычнай транскрыпцыі абазначае змякчэнне зычных: [с’н’эх]. *(2 балы)*

2. Пытальнік. *(1 бал)*

3. Калі? Прыцемкам, на золку, на досветку. *(2 бал)*

4. Зборнік «Шыпшына». *(1 бал)*

5. Назвы ўсіх гэтых вершаў аднайменныя з назвамі зборнікаў М. Танка. *(1 бал)*

**Заданне 9.** Вызначце ў сказах субстантыўныя метафары і падкрэсліце гэтыя назоўнікі *(0,5 б. за кожны назоўнік)*. Устанавіце адпаведнасць*(0,5 б. за кожны правільны адказ)*.

*Максімальная колькасць балаў ‒ 7.*

**А 2 Б 4 В 5 Г 1 Д 3 .**

|  |  |
| --- | --- |
| А) Вонкава-падабенчыя метафары — адлюстроўваюць шырокі спектр падабенстваў прадметаў і з’яў.  | 1) **Гром** воплескаў абудзіў залу (М. Філіповіч). А дзе мая празрыстая крыніца? Дзе ціхая **мелодыя** лясоў?  (Я. Янішчыц).  |
| Б) Прасторавыя метафары — асновай для метафарычнага пераносу служыць размяшчэнне элементаў ў канкрэтных прасторавых каардынатах: зверху, знізу, спераду і г. д.  | 2) Пад столлю тлее электрычная цьмяная **груша** (Я. Брыль). І тады прыйшлі паважна хмары — **айсбергі** падсонечных вышынь (П. Панчанка). |
| В) Часавыя метафары — звязаны з порамі года, часам сутак і інш.  | 3) Над горадам узнятыя **аблокі** галубоў (А. Вялюгін). А над дамамі — **лес** тэлевізійных антэн (С. Грахоўскі).  |
| Г) Гукавыя метафары — звязаны з гукамі музычных інструментаў, жывёл, птушак, чалавека.  | 4) Луг над празрыстай сінявой **абрус** паслаў зялёны (В. Матэвушаў). І толькі **макаўкі** парэчак / Тырчаць з імклівае вады (С. Грахоўскі). |
| Д) Квантытатыўныя метафары — заснаваны на колькасным падабенстве прадметаў і з’яў, якое можа быць акрэсленым або прыблізным.  | 5) Я ў зімовы вечар прыгадаю зноў маёй **вясны** гарачыя далоні (А. Вольскі).   |

**Заданне 10.** Запішыце аўтараў. Устанавіце адпаведнасць паміж партрэтам пісьменніка і яго творам. Вызначце віды рыфмаў у афарызмах.

*Максімальная колькасць балаў ‒ 7.*

**А)\_\_2\_\_**  **Б)\_\_3\_\_**  **В)\_\_1\_\_** 

|  |  |
| --- | --- |
| **Афарызм** | **Від рыфмы**  |
| **па месцы націску** | **па размяшчэнні ў страфе** |
| 1. Ад чужога хлеба губы абсядаюць, Што чужога прагнуць, то сваё кідаюць. **Аўтар** **Ф. Багушэвіч** | жаночая (націск на другім ад канца складзе) | сумежная АА |
| 2. Паміж пяскоў Егіпецкай зямлі,Над хвалямі сінеючага Ніла,Ўжо колькі тысяч год стаіць магіла:Ў гаршку насення жменю там знайшлі.**Аўтар М. Багдановіч** | мужчынская: зямлі/знайшлі, жаночая: Ніла/магіла | кальцавая (апаясаная) АББА |
| 3.Голас незнаёмага можа здзівіць, Голас друга – на хвіліну спыніць, Голас любай – сагрэць сонцам лета, Голас маці – вярнуць з таго свету.**Аўтар М. Танк** | мужчынская (здзівіць – спыніць) і жаночая (лета/свету) | сумежная ААББ |

**СПІС ВЫКАРЫСТАНАЙ ЛІТАРАТУРЫ**

1. [**Верціхоўская, М. І.**](https://e-catalog.nlb.by/Author/Home?author=%D0%92%D0%B5%D1%80%D1%86%D1%96%D1%85%D0%BE%D1%9E%D1%81%D0%BA%D0%B0%D1%8F%2C+%D0%9C.+%D0%86.+%28%D0%BD%D0%B0%D1%80.+1949%29) Беларуская мова: цікава і складана: дапаможнік для вучняў старэйшых класаў з паглыбленым вывучэннем беларускай мовы / М. І. Верціхоўская, В. У. Верціхоўская. – Мінск : Народная асвета, 2001. – 205 с.

2**. Красней**, **В. П.** Грані слова: Факультатыўны курс «Лексіка і фразеалогія беларускай мовы» / В. П. Красней. – Мінск: Народная асвета, 1996. – 272 с.

3. **Куліковіч, У. І.** Дзённік алімпіёніка (беларуская мова і літаратура): 200 творчых заданняў вучням 8– 11-х класаў для падрыхтоўкі да алімпіяд, творчых конкурсаў і ЦТ / Уладзімір Куліковіч. – Мінск : Беларускі дзяржаўны тэхналагічны ўніверсітэт, 2017. – 210 с.

4. **Куліковіч, У. І.** Дзённік алімпіёніка: (беларуская мова і літаратура): для падрыхтоўкі да алімпіяд, ЦТ і творчых конкурсаў / Уладзімір Куліковіч – Мінск : Беларускі дзяржаўны ўніверсітэт транспарту, 2019. – 153 с.

5. **Лазарук , М. А.** Слоўнік літаратуразнаўчых тэрмінаў: Дапаможнік для настаўнікаў / М. А.Лазарук, А. Я. Ленсу. – Мн.: Нар. асвета, 1983. – 191 с.

6. **Лепешаў, І. Я.** Фразеалагічны слоўнік беларускай мовы / І. Я. Лепешаў. – Мінск: Беларуская энцыклапедыя, 2008. – 672 с.

 7**. Слоўнік беларускай мовы:** арфаграфія, арфаэпія, акцэнтуацыя, словазмяненне / Г. У. Арашонкава [і інш.]. – Мінск: Беларус. Сав. Энцыкл. імя П. Броўкі, 1987. – 902 с.

8**. Тлумачальны слоўнік беларускай літаратурнай мовы:** больш за 65 000 слоў. – Мінск : Беларуская Энцыклапедыя імя П. Броўкі, 2016. – 968 с.

9**. Тлумачальны слоўнік беларускай мовы,** Тэкст, у 5 т., Акадэмія навук БССР, Інстытут мовазнаўства імя Якуба Коласа; [пад агульнай рэд. акадэміка АН БССР К. К. Атраховіча; рэдкалегія: А. Я. Баханькоў (рэд. тома), П. М. Гапановіч, М. П. Лобан, М. Р. Суднік], Т. 2, Г - К Мінск: Галоўная рэдакцыя Беларускай савецкай энцыклапедыі, 1978. – 765 с.